Šiaurės Anatolijos lūžis

Šiaurės Anatolijos lūžis () – gilusis tektoninis lūžis, esantis šiaurės Anatolijoje. Lūžis formuoja transforminio tipo tektoninę ribą tarp Anatolijos ir Eurazijos plokščių. Lūžis tęsiasi į vakarus nuo susikirtimo su Rytų Anatolijos lūžiu ties Karliovos trijų plokščių (Anatolijos, Arabijos ir Eurazijos) susikirtimo vieta Turkijos rytuose, per šalies šiaurę iki pat Egėjo jūros. Lūžio ilgis – 1500 km. Jis driekiasi apie 20 km į pietus nuo Stambulo.

Šiaurės Anatolijos lūžis daugeliu atžvilgių panašus į San Andreaso lūžį Kalifornijoje. Abu yra žemyniniai transforminiai tektoniniai lūžiai, bei abu yra panašaus ilgio bei plokščių judėjimo greičio. Marmuro jūra, esanti netoli Stambulo, yra įduboje, panašioje į Saltono įdubą Kalifornijoje.

 Žymesni žemės drebėjimai 
Nuo pražūtingo 1939 m. Erzindžano žemės drebėjimo, Šiaurės Anatolijos lūžio zonoje įvyko septyni žemės drebėjimai, kurių stiprumas buvo didesnis nei 7,0 balo, ir kiekvienas jų įvyko vis labiau į vakarus nutolusiame taške. Šį dėsningumą tiriantys seismologai mano, kad kiekvienas žemės drebėjimas gali sukelti kitą. Analizuodami kiekvieno didelio žemės drebėjimo išilgai lūžio sukeltą įtampą, jie galėjo numatyti smūgį, kuris 1999 m. rugpjūtį sukrėtė Izmito miestą. Manoma, kad ši žemės drebėjimų grandinė nėra baigtinė ir kad netrukus žemės drebėjimas įvyks toliau į vakarus nuo lūžio – galbūt netoli tankiai apgyvendinto Stambulo miesto.

 Žemės drebėjimas Magnitudė Nukentėjusiųjų skaičius 1939 m. Erzindžano 7,8 Daugiau nei 32 700 žuvusiųjų ir daugiau nei 100 000 sužeistųjų 1942 m. Niksaro-Erbaa 7,0 ~3 000 žuvusiųjų 1943 m. Tosjos–Ladiko 7,2 2 824 žuvusiųjų 1944 m. Bolu–Geredės 7,2 3 959 žuvusiųjų 1949 m. Karliovos 6,7 320 žuvusiųjų 1951 m. Kuršunlu 6,9 50 žuvusiųjų ir 3 354 sužeistųjų 1957 m. Abanto 7,1 52 žuvusiųjų 1966 m. Varto 6,9 2 394 žuvusiųjų ir 1 489 sužeistųjų 1967 m. Mudurnu 7,1 86 žuvusiųjų ir 332 sužeistųjų 1992 m. Erzindžano 6,7 Daugiau nei 498 žuvusiųjų ir daugiau nei 2 000 sužeistųjų 1999 m. Izmito 7,6 Daugiau nei 17 118 žuvusiųjų ir daugiau nei 43 953 sužeistųjų 1999 m. Diuzdžės 7,2 Daugiau nei 845 žuvusiųjų ir 4,948 sužeistųjų

 Šaltiniai 

Kategorija:Geologija
Kategorija:Turkijos geografija